सरकारू वारि पाटा
सरकारू वारि पाटा (तेलुगु: సర్కారు వారి పాట) सन् 2022 की तेलुगु भाषा की एक्शन ड्रामा फ़िल्म है। इसे परशुराम ने लिखा है और निर्देशित किया है। इसमें महेश बाबू, कीर्ति सुरेश और समुथिरकानी मुख्य भूमिकाओं में हैं। यह फ़िल्म माही नामक एक फाइनेंसर और सांसद राजेंद्रनाथ के बीच संघर्ष को दर्शाती है। शुरुआत में इसे जनवरी 2022 में जारी किया जाना था लेकिन कोरोना महामारी के चलते इसे टाल दिया गया। अंततः इसे 12 मई 2022 को सिनेमाघरों में जारी किया गया और आलोचकों से इसे ज़्यादातर मिश्रित समीक्षाएँ मिलीं। फ़िल्म ने दुनिया भर में लगभग ₹200 करोड़ की कमाई की। इस हिसाब से यह वर्ष की तीसरी सबसे ज़्यादा कमाई करने वाली तेलुगु फ़िल्म बन गई।